EkBass/fiwiki-20250220-pages-articles huggingface dataset:
Gurgula

Gurgula on Pakistanin Sindhin provinssissa puhuttu indoarjalainen kieli. Se on läheistä sukua gheran kielelle. Gurgulaa puhui vuonna 2000 äidinkielenään ihmistä. == Lähteet == Luokka:Indoarjalaiset kielet Luokka:Pakistanin kielet
Elsa Aarni

Elsa Gustafva Aarni (19. marraskuuta 1890 Tampere – 22. lokakuuta 1969) oli suomalainen näyttelijä. ==Elämä ja ura== Elsa Aarnin vanhemmat olivat kirjuri August Wallenius (Vanamo) ja Fanny Fihlman. Ennen teatteriuraansa hän toimi jonkin aikaa liikeapulaisena. Varojen puutteessa Aarnin teatteritaiteelliset opinnot jäivät yhteen lukukauteen Suomen Kansallisteatterin oppilaskoulussa.Kotimaisia näyttämötaiteilijoita sanoin ja kuvin, s. 3. Aarni oli kiinnitettynä Tampereen Teatteriin vuosina 1909 sekä 1918–1925 ja 1940–1947. Kaudella 1909–1910 hän näytteli Tampereen Työväen Teatterissa ja vuosina 1911–1917 kiertuenäyttelijänä. Kauden 1926–1927 Aarni näytteli helsinkiläisen Kansan Näyttämön riveissä. Vuosina 1929–1940 hän työskenteli Kotkan Näyttämöllä näyttelijänä ja ohjaajana.Teatterin maailma 1965, s. 126 ja 127. Aarnin näyttämötehtäviä olivat muun muassa Kirsti ja Elina Elinan surmassa, Katri ja Sigrid Daniel Hjortissa ja rouva Tabret näytelmässä Pyhä liekki. Hänen rooleihinsa lukeutuivat niin ikään Loviisa Hella Wuolijoen näytelmissä Niskavuoren naiset ja Niskavuoren leipä, Vappo näytelmässä Anu ja Mikko sekä Gina Henrik Ibsenin näytelmässä Villisorsa.Teatterin maailma 1950, s. 141. Aarni ohjasi muun muassa näytelmät Tapahtui kaukana, Onni alkaa huomenna ja Poikani pääkonsuli. Elsa Aarni avioitui teatterinjohtaja Kaarlo Aarnin kanssa 1918. Liitto päättyi Kaarlo Aarnin kuolemaan 1954. Hänellä oli lapset Leena (s. 1918), Maisa (s. 1921) ja Pentti (s. 1925). ==Lähteet== *Kotimaisia näyttämötaiteilijoita sanoin ja kuvin. Viipuri: Kustannusliike Opas, 1930. *Teatterin maailma – Maamme teatterit ja niiden taiteilijat. Toim. Verneri Veistäjä. Helsinki: Kustannusosakeyhtiö Tammi, 1950. *Teatterin maailma – Suomen teatterilaitos ja teatteriväki. Toim. Verneri Veistäjä. Helsinki: Kustannusosakeyhtiö Tammi, 1965. *Suomen teatterit ja teatterintekijät. Toim. Timo Martin, Pertti Niemi ja Ilona Tainio. Helsinki: Kustannusosakeyhtiö Tammi, 1974. ISBN 951-30-2505-5. ===Viitteet=== Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1890 syntyneet Luokka:Vuonna 1969 kuolleet
Mikko Mustonen (koripalloilija)

Mikko Mustonen on suomalainen aktiiviuransa lopettanut koripalloilija ja koripallovalmentaja. Mustonen pelasi Tampereen Kiertäjissä yhteensä kolme SM- sarjakautta vuosina 1957–1964 parhaimmillaan 3,1 pisteen keskiarvolla. Kauden 1963–1964 Mustonen toimi myös Kiertäjien päävalmentajanahttp://www.basket.fi/sarjat/joukkueet/joukkue/?team_id=41973&season;_id=14113&league;_id=4#stf .baskethotel.com == Lähteet == * Mikko Mustonen baskethotel.com === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Syntymävuosi puuttuu Luokka:Elävät henkilöt
Hindko

Hindko on Pakistanissa Punjabin ja Khyber Pakhtunkhwan provinsseissa puhuttu kieli, joka sijoittuu indoarjalaisten kielten murrejatkumossa itäpandžabin ja sindhin väliin. Hindko luokitellaan osaksi lahndaa ja sen läheisiä sukukieliä ovat saraiki ja pahari-potwari. Hindkon puhujia on Pakistanissa noin kolme miljoonaa. Kieli voidaan jakaa pohjois- ja etelähindkoon, joista molemmilla on vielä omia murteita. == Lähteet == Luokka:Indoarjalaiset kielet Luokka:Pakistanin kielet
FS Atalante (1868)

Atalante oli Ranskan laivaston vuonna 1868 vesillelaskettu puurunkoinen Alma- luokan panssarikorvetti. Alus osallistui Ranskan–Saksan sotaan vuosina 1870–1871, tulitti tykein Vietnamin linnakkeita Thuan Anin taistelussa vuonna 1884 ja osallistui Ranskan–Kiinan sotaan vuosina 1884–1885. Alus siirrettiin 1885 Saigonissa reserviin ja upposi kaksi vuotta myöhemmin ollessaan edelleen Saigonissa. == Valmistus == Alus tilattiin tammikuussa 1966 Cherbourgin laivastotelakalta, missä köli laskettiin kesäkuussa 1865. Se laskettiin vesille 9. huhtikuuta 1868 ja otettiin palvelukseen 1. huhtikuuta 1869 koeajoja varten.Gardiner, Robert 1860-1905 s. 302 Alus otettiin varsinaisesti palvelukseen kesäkuussa.Roberts 2021 s. 68 == Palvelus == Valmistuttuaan alus sijoitettiin 11. heinäkuuta 1869 Brestissä reserviin. Se palautettiin palvelukseen 4. maaliskuuta 1870, jolloin se sijoitettiin kehityslaivueeseen ennen siirtoa Itämeren laivueeseen heinäkuussa Ranskan–Saksan sotaan. Laivueen tehtävänä ollut Saksan satamien saarto keskeytettiin 16. syyskuuta ja alukset palasivat Cherbourgiin. Alus palautettiin 6. marraskuuta reserviin, mistä se palautettiin palvelukseen jo 18. tammikuuta 1871 Cherbourgissa. Alus kuitenkin poistettiin palveluksesta 17. elokuuta Lorientissa, kunnes se palautettiin palvelukseen 1. heinäkuuta 1872 Tyynenmeren asemalle. Alus siirrettiin huoltoon 19. joulukuuta 1874, minkä jälkeen se oli 1. joulukuuta 1875 - 9. kesäkuuta 1878 Kiinan asemalla korvaamassa Montcalmia. Aluksen kattilat vaihdettiin 1880. Alus oli Saigonissa tukikohta-aluksena kesäkuussa 1885, kunnes purjein varustettu kuljetusalus Loire (entinen taistelulaiva Prince Jérôme) korvasi sen 1887. Alus poistettiin 2. helmikuuta 1887 laivastoluettelosta ja myytiin Cochinkiinassa 1887-1890. Alus upposi hylättynä lokakuussa 1890 Saigonissa, jonne hylky hylättiin. == Lähteet == * * === Viitteet === Luokka:Alma-luokan panssarikorvetit Luokka:Kiinan–Ranskan sota
Omara Portuondo

Omara Portuondo Peláez (s. 29. lokakuuta 1930 Havanna, Kuuba) on maailmankuulu kuubalainen laulaja, jolla on sooloura sekä esiintymisiä varsin monissa kokoonpanoissa. Omara Portuondo kertoo oppineensa ensimmäiset laulut perheeltään, johon laulu ja musiikki ovat kuuluneet olennaisena osana. Ensimmäinen julkinen esiintyminen hänellä oli vuonna 1945 Tropicana-klubilla Havannassa. Vuonna 1947 hän liittyi sisarensa Haydeen kanssa pianisti Frank Emilio Flynnin johtamaan Loquibambia Swing -nimiseen yhtyeeseen ja vuonna 1952 lähti käyntiin pianisti Aida Diestron johtaman neljän naisen vokalistiryhmä Quarteto las d'Aida, joka esiintyi viisitoista vuotta ja kiersi Yhdysvaltojakin. Kun Kuuban ja Yhdysvaltojen diplomaattisuhteet katkesivat 1967 ja monet kuubalaiset laulajat olivat poistuneet maasta, alkoi Omara Portuondon sooloura. Hän on käynyt useita kertoja Suomessakin 1970-luvulta lähtien. Vuonna 2011 hän esiintyi Helsingissä Buena Vista Social Clubin kanssa. Omara Portuondo arvostaa klassista musiikkia, mutta erityisesti oman maansa perinteisen laulun melodioita ja rytmejä ja kertoo, että muusikoiden tehtävänä on luoda siihen soinnut. Omara Portuondo on levyttänyt useasti. Ensimmäinen soololevy oli Maria Neagra vuonna 1959. Vielä vuonna 2008 ilmestyi Gracias ja vuonna 2011 yhdessä Omara & Chucho yhdessä pianisti Chucho Valdésin kanssa. == Lähteet == Luokka:Kuubalaiset laulajat Luokka:Vuonna 1930 syntyneet Luokka:Elävät henkilöt
Rolando Aarons

Rolando Aarons (s. 16. marraskuuta 1995 Kingston, Jamaika) on jamaikalaissyntyinen englantilainen jalkapalloilija, joka edustaa Englannin mestaruussarjassa pelaavaa Huddersfield Townia. Pelipaikaltaan Aarons on vasen laitahyökkääjä. Maajoukkuetasolla Aarons voisi edustaa joko synnyinmaatansa Jamaikaa tai Englantia, mutta hän on sanonut haluavansa edustaa Englantia. Aarons teki debyyttinsä Valioliigatasolla Newcastle Unitedin joukkueessa vuoden 2014 elokuussa liigan avausottelussa Manchester Cityä vastaan tultuaan vaihdosta kentälle viimeiseksi vartiksi Yoan Gouffranin tilalle. Ensimmäisen maalinsa hän teki kahta viikkoa myöhemmin Crystal Palace FC:ta vastaan 3–3-tasapelissä ja alusti ottelussa myös joukkuekaveri Mike Williamsonin maalin laukaisemalla ensin tolppaan, josta kimmonneen pallon Williamson laittoi maaliin. Hän pelasi kauden aikana vain neljä ottelua oltuaan pitkään loukkaantuneena. Seuraavalla kaudella hän pelasi kymmenen valioliigaottelua, kaudella 2016–2017 neljä ottelua Englannin Mestaruussarjassa ja 2017–2018 yhtä monta Valioliigassa. Aarons pelasi kevätkaudella 2018 lainasopimuksella Hellas Veronassa yksitoista Serie A:n ottelua. Kauden 2018–2019 hän vietti lainalla Tšekin jalkapalloliigan Slovan Liberecissä ja Englannin Mestaruussarjan Sheffield Wednesdayssa, seuraavan kauden puolestaan Ykkösliigan Wycombessa ja Skotlannin Valioliigan Motherwellissä. Tammikuussa 2021 hän siirtyi mestaruussarjan Huddersfield Towniin. Aarons pelasi viisi ottelua ja teki kaksi maalia Englannin alle 20-vuotiaiden maajoukkueessa. Aaronsin serkku Max Aarons on pääsarjatason jalkapalloilija. == Lähteet == * === Viitteet === Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Nationale Amateur Hockey Liga

Nationale Amateur Hockey Liga oli Itävallan kolmannen sarjatason jääkiekkoliiga. Sarja perustettiin vuonna 2013 korvaavaan Oberligan. Sarjaa pelattiin vain kaksi kautta. Seuraavan kerran kolmatta sarjatasoa pelattiin Itävallassa kaudella 2018–2019, jolloin pelattiin yhden kauden verran sarjaa Österreichische Amateur Hockey Liga. == Joukkueet 2013–2014 == *ece Kapfenberg Bulls *EV Zeltweg 2010 *EC Kitzbühel *EC Oilers Salzburg *EK Zell am See ==Mestarit== *2013–2014: EC Kitzbühel *2012–2013: EC Tarco Wölfe Klagenfurt Luokka:Itävallan jääkiekkosarjat
Yoan Gouffran

Yoan Gouffran (s. 25. toukokuuta 1986 Villeneuve-Saint-Georges) on ranskalainen jalkapalloilija, joka edustaa Valioliigassa pelaavaa Newcastle Unitedia. Pelipaikaltaan Gouffran on hyökkääjä. == Ura == === Seurajoukkueura === Gouffran on SM Caenin kasvatti. Hän aloitti ammattilaisuransa seurassa vuonna 2003. Hänet palkittiin kauden 2006-2007 parhaana Ligue 2-pelaajana, kun Caen nousi Ligue 1:een. Kauden 2007-08 jälkeen jopa Arsenal FC oli kiinnostunut Gouffranista hienon Ligue 1-kauden jälkeen, mutta Gouffran pysyi Ranskassa ja siirtyi Girondins de Bordeauxiin. Ensimmäisellä kaudellaan Bordeauxissa Gouffran voitti sekä cupin että liigan mestaruuden. Tammikuussa 2013 hän siirtyi Englannin valioliigassa pelaavaan Newcastle Unitediin. Vuoden 2013 loppupuolella Gouffranista tuli ensimmäinen Newcastle-pelaaja sitten Alan Shearerin ja vuoden 1997, joka onnistuu tekemään viidessä perättäisessä Valioliiga-pelissä maalin. Kaudella 2014-2015 Gouffran teki 31 pelissä vain kaksi maalia. === Maajoukkueura === Gouffran on pelannut vuosina 2005-2008 Ranskan alle 21-vuotiaiden jalkapallomaajoukkueessa. Hänelle kertyi 22 peliä, joissa syntyi neljä maalia. == Lähteet == * Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Petter Lybeck

Petter Lybeck myös Lybäck, (20. marraskuuta 1841 Kruunupyy – 22. maaliskuuta 1900 Kruunupyy) oli suomalainen urkujenrakentaja ja urkuri. Ratkaisevaa Lybeckin uralle oli uusien urkujen hankinta Kruunupyyn seurakuntaan 1862. Hän auttoi urkujen pystytyksessä ja soitti niillä ensimmäisenä. Urkurintointa Lybeck hoiti Kruunupyyssä vuoteen 1883. Lybeck oli valtion apurahalla urkujenrakennusopissa 1878-79 ruotsalaisella P.L. Åkermanin urkutehtaalla ja valmisti lähes kymmenet urut vuosien 1872 ja 1897 välillä. Kirkkourkujen lisäksi Lybeck valmisti urkuharmooneja. Lybeck oli kiinnostunut myös puhallinmusiikista, ja 1885 hän perusti Kruunupyyn torvisoittokunnan. Monissa julkaisuissa Lybeckin sukunimi on muodossa Lybäck, mutta hän itse kirjoitti nimensä e:llä. Suomenkielisissä naapurikunnissa hänet tunnettiin nimellä "Lipikan-Petteri". == Lähteet == * Pulakka, Pentti toim. Keskipohjalaisia elämäkertoja. Keski-Pohjanmaan maakuntaliitto, Keski-Pohjanmaan liitto 1995. * Rautioaho, Asko. Suomen Urut 2006 Orglarna i Finland. Suomen Kanttori- urkuriliitto 2007. * Sibelius-Akatemia, Suomen historiallisten urkujen tietokanta: Petter Lybeck Luokka:Suomalaiset urkujen valmistajat Luokka:Suomalaiset urkurit Luokka:Vuonna 1841 syntyneet Luokka:Vuonna 1900 kuolleet
Piero Ferrari

Piero Ferrari (s. 22. toukokuuta 1945 Castelvetro di Modena, Italia) on automerkki Ferrarin perustajan Enzo Ferrarin toinen ja ainoa yhä elossa oleva poika. Nykyisin Ferrari toimii Ferrarin hallituksen varapuheenjohtajana ja omistaa yhtiöstä noin kymmenen prosenttia. Hän aloitti työt Ferrarilla 1970-luvulla, silloin maantieautojen parissa. Vuonna 1988 isänsä kuoleman jälkeen Ferrarista tuli Ferrarin varatoimitusjohtaja. Vuonna 1998 hän perusti oman yrityksensä, High Performance Engineeringin. Hän on naimisissa ja hänellä on yksi tytär. Vuonna 2013 Ferrari sai Lorenzo Bandini -palkinnon. ==Lähteet== == Aiheesta muualla == * HPE Group Luokka:Ferrarin henkilöstö Luokka:Italialaiset urheiluvaikuttajat Luokka:Vuonna 1945 syntyneet Luokka:Elävät henkilöt
Joni Myllyntaus

Joni Myllyntaus (s. 20. kesäkuuta 1978 Parkano) on suomalainen aitajuoksija. Hän on edustanut vuodesta 2013 lähtien Jyväskylän Kenttäurheilijoita ja vastaa nykyisin itse omasta valmennuksestaan. Kalevan kisoista Myllyntaus on saavuttanut hopeaa 110 metrin aitajuoksussa vuonna 1998. Lisäksi hän on saavuttanut aikuisten tasolla sisäratojen SM-kisoista hopeaa 60 metrin aitajuoksussa vuonna 2001. Näiden lisäksi Myllyntauksella on mitaleita myös junioreiden sekä veteraanien SM-kisoista ja edustuksia veteraanien arvokisoista. == Lähteet == Luokka:Suomalaiset pika-aitajuoksijat Luokka:Vuonna 1978 syntyneet Luokka:Elävät henkilöt
Beam (kappale)

Beam on yhdysvaltalaisyhtye Makon kappale. Sen julkaisi Revealed Records yhtyeen uran ensimmäisenä singlenä 16. joulukuuta 2013 ja sillä vierailee myös Angel Taylor.Kappaleen radioversion on säveltänyt Mako itse. Kappaleelle on tehty myös musiikkivideo, joka julkaistiin 19. joulukuuta 2013. Videolla näkyy Makon kokoamia fanien videoita, joita hän käski lähettämään tälle sosiaalisen median kautta. Kappaleen toistaiseksi ainoa tietoon tullut listasaavutus on Beatportin latauslistan toinen sija. ==Kappalelista== Digitaalinen lataus # Beam (Dannic Mix) - 6:03 # Beam (Dannic Radio Mix) - 2:48 ==Listasijoitukset== Listat (2013) Paras sijoitus Yhdysvallat (Beatport) 2 ==Lähteet== Luokka:Vuoden 2013 kappaleet Luokka:Makon kappaleet
Vaalirikokset

Vaalirikokset ovat yleisiin vaaleihin ja äänestyksiin liittyviä rikoksia. Niitä koskevat säännökset sisältyvät Suomen rikoslain 14 lukuun. Vaalirikoksia ovat vaalirikos, vaalilahjonta, vilpillinen äänestäminen ja vaalituloksen vääristäminen.Factum. Uusi tietosanakirja, Weilin+Göös 2005, ISBN 951-35-6646-3, osa 7, sivu 442, hakusana vaalirikokset. Vaalirikokset ovat yksi ryhmä valtiollisia rikoksia eli valtiollisen ja yhteiskunnallisen elämän perusteisiin kohdistuvia rikoksia.Backman, Eero: Valtiolliset rikokset. Teoksessa Encyclopædia Iuridica Fennica, Suomalainen lakimiesyhdistys 1995, ISBN 951-855-135-9, osa IV, palstat 804–806. Vaalirikoksia koskeva lainsäädäntö uudistettiin vuonna 1995 rikoslain kokonaisuudistuksen toisessa vaiheessa. Suurin muutos oli sääntelyn ulottaminen kansalaisten yleisiin poliittisiin oikeuksiin entisen vaalivapauden suojaamisen lisäksi. Rikoslakiin sisällytettiin kokonaan uudet säännökset, joiden nimeksi tuli poliittisten toimintavapauksien loukkaaminen ja kokouksen estäminen.Nuutila, Ari-Matti: Rikokset poliittisia oikeuksia vastaan. Teoksessa Lappi-Seppälä, Tapio et al.: Rikosoikeus, WSOYpro 2009, ISBN 978-951-0-33997-8, sivu 313. Samalla poistettiin myös vaali­rikosten rangaistuksena siihen saakka ollut vaalioikeuden menettäminen. ==Lähteet== Luokka:Rikokset Rikokset
Thrift Shop

Thrift Shop on yhdysvaltalaisen hip hop-duo Macklemoren ja Ryan Lewisin kappale. Se julkaistiin Macklemoren uran kahdeksantena sekä hänen The Heist -debyyttialbuminsa viidentenä singlenä 27. elokuuta 2012. Se sisältää myös Wanzin esittämiä sanoja. Kappale on sävelletty esittämään Macklemoren arvostusta kirpputoreihin ja rahansäästöön. Musiikkikriitikot yllättyivät kappaleen humoristisista sanoista sekä sosiaalisesta kritiikistä. Britanniassa kappale julkaistiin tammikuussa 2013. Vaikka kappale julkaistiin Macklemoren oman levy-yhtiön alaisena ADAn yhteistyön alaisena, kappale oli pitkäikäinen menestys. Kappale saavutti Billboard Hot 100 -listan ensimmäisen sijan ja on pelkästään Yhdysvalloissa myynyt yli seitsemän miljoonaa kopiota. Kappale on saavuttanut listan kärjen myös Isossa-Britanniassa, Irlannissa, Kanadassa, Ranskassa, Tanskassa, Alankomaissa, Australiassa ja Uudessa-Seelannissa. Kappaleeseen liittyvä musiikkivideo julkaistiin 29. elokuuta 2012. Sittemmin kappale on kerännyt YouTubessa yli 575 miljoonaa näyttökertaa ja heinäkuussa 2014 se oli sivuston viidenneksitoista katsotuin video. Vuonna 2014 kappale voitti kaksi Grammy-palkintoa kategorioissa "Paras rap-esitys" sekä "Paras rap-kappale". ==Lähteet== Luokka:Vuoden 2012 kappaleet Luokka:Yhdysvaltalaiset hip hop -kappaleet Luokka:Billboard Hot 100 -listan ykköset
Salvador Brotons

Salvador Brotons (s. 1959 Barcelona) on espanjalainen säveltäjä ja kapellimestari.AllMusic: Salvador Brotons Hän syntyi musikaaliseen perheeseen ja sai huilunsoiton opetusta isältään. Hän opiskeli sittemmin huilunsoittoa, sävellystä ja orkesterinjohtoa Barcelonan kunnalliskonservatoriossa. Hänen opettajiensa joukossa olivat Antoni Ros-Marbà, Xavier Montsalvatge ja Manuel Oltra. Vuonna 1985 Brotons sai Fulbright-stipendin; hän muutti Yhdysvaltoihin, jossa hän sai musiikin tohtorin arvon Floridan osavaltionyliopistosta.Naxos: Salvador Brotons Brotons on säveltänyt pääasiassa orkesteri- ja kamarimusiikkia. Hän on saanut lukuisia sävellyspalkintoja, kuten Espanjan kansallisorkesterin palkinnon (1977) Neljästä kappaleesta jousille sekä Barcelonan kaupungin palkinnon Ensimmäisestä sinfoniasta (1983) ja sitten myös teoksesta Absences (kertojalle ja orkesterille, 1986). Vuonna 1991 Brotons sai Kuningatar Sofían palkinnon orkesteriteoksesta Virtus. Brotons on säveltänyt lukuisia tilaustöitä, ja hänen musiikkiaan on julkaistu ja levytetty Euroopassa ja Yhdysvalloissa useilla levymerkeillä. Brotonsista tuli vuonna 1991 Vancouverin sinfoniaorkesterin kapellimestari ja musiikillinen johtaja. Lisäksi hän on toiminut samoissa tehtävissä Vallèsin sinfoniaorkesterissa Barcelonassa (1997–2002) ja Baleaarien saarten sinfoniaorkesterissa Palma de Mallorcassa (1998–2001, 2009–). Brotons on esiintynyt vierailijana muiden muassa Etelä-Afrikan kansallisen sinfoniaorkesterin, Moskovan virtuoosien, RTVE-sinfoniaorkesterin, Málagan filharmonikkojen, Barcelonan sinfoniaorkesterin, Venezuelan Simón Bolívar -orkesterin, Montevideon filharmonikkojen, UANL-sinfoniaorkesterin (Meksiko), Pekingin sinfoniaorkesterin ja Bucheonin sinfoniaorkesterin johdossa. == Lähteet == Luokka:Espanjalaiset säveltäjät Luokka:Espanjalaiset kapellimestarit Luokka:Vuonna 1959 syntyneet Luokka:Elävät henkilöt
Maailmanlaajuinen joukkovalvonta

Maailmanlaajuinen joukkovalvonta viittaa maarajojen yli tapahtuvaan maailmanlaajuiseen joukkovalvontaan, joka kohdistuu kokonaisiin väestöihin. Sen juuret ulottuvat 1900-luvun puoliväliin, jolloin Yhdistynyt kuningaskunta ja Yhdysvallat solmivat UKUSA-sopimuksen. Tämän sopimuksen pohjalta syntyi "ECHELON" -koodinimellä tunnettu maailmanlaajuinen valvontaverkosto vuonna 1971. Sen olemassaoloa ei kuitenkaan tunnustettu yleisesti ennen Edward Snowdenin vuonna 2013 tekemää tietovuotoa seuranneita maailmanlaajuista joukkovalvontaa koskevia paljastuksia, jotka antoivat sysäyksen keskustelulle kansalaisoikeuksista ja yksityisyyden suojasta digitaalisessa aikakaudessa. ==Lähteet== == Aiheesta muualla == Luokka:Turvallisuuspolitiikka Luokka:Vakoilu Luokka:Joukkovalvonta
Luettelo Youtuben katsotuimmista videoista

Tälle sivulle on koottu luettelo Youtuben katsotuimmista videoista. Se kattaa 20 Youtuben kaikkien aikojen katsotuinta videota. Päivitetty 9. helmikuuta 2025 Sijoitus Videon nimi Lataaja / Artisti Näyttökerrat (mrd.) Latauspäivämäärä 1\. ”Baby Shark Dance” Pinkfong Baby Shark - Kids' Songs & Stories 15 18. kesäkuuta 2016 2\. ”Despacito” Luis Fonsi ja Daddy Yankee 8,6 13. tammikuuta 2017 3\. ”Wheels on the Bus Cocomelon - Nursery Rhytmes 7,1 24. toukokuuta 2018 4\. ”Johny Johny Yes Papa” LooLoo Kids 7,0 8. lokakuuta 2016 5\. ”Bath Song” Cocomelon - Nursery Rhytmes 6,9 2. toukokuuta 2018 6\. ”See You Again” Wiz Khalifa ja Charlie Puth 6,5 7. huhtikuuta 2015 7\. ”Shape of You” Ed Sheeran 6,4 30. tammikuuta 2017 8\. ”Phonics Song with TWO Words” ChuChu TV Nursery Rhymes & Kids Songs 6,2 6. maaliskuuta 2014 9\. ”Uptown Funk” Mark Ronson ja Bruno Mars 5,4 19. marraskuuta 2014 10\. ”Gangnam Style” PSY 5,4 15. heinäkuuta 2012 11\. ”Учим цвета Разноцветные яйца на ферме Miroshka Tv” Мирошка ТВ 5,2 27. helmikuuta 2018 12\. ”Axel F” Crazy Frog 5,0 17. kesäkuuta 2009 13\. ”Dame Tu Cosita” El Chombo 4,9 5. huhtikuuta 2018 14\. ”Маша и Медведь - Маша плюс каша” Get Movies 4,6 31. tammikuuta 2012 15\. ”Baa Baa Black Sheep” Cocomelon - Nursery Rhytmes 4,3 25. kesäkuuta 2018 16\. ”श्री हनुमान चालीसा” T-Series Bhakti Sagar 4,3 10. toukokuuta 2011 17\. ”लकड़ी की काठी” Jingle Toons 4,3 14. kesäkuuta 2018 18\. ”Sugar” Maroon 5 4,1 14. tammikuuta 2015 19\. ”Waka Waka (This Time for Africa)” Shakira 4,1 5. kesäkuuta 2010 20\. ”Counting Stars” OneRepublic 4,1 31. toukokuuta 2013 == Lähteet == == Aiheesta muualla == * Most Viewed on YouTube Luokka:Youtube Luokka:Luettelot vapaa-ajasta
Henrietta Aarnikoivu

Henrietta Aarnikoivu on suomalainen yrityskirjailija ja yrittäjä. Aarnikoivu on valmistunut vuonna 1997 yhteiskuntatieteiden maisteriksi Jyväskylän yliopistossa. Hän on suorittanut Helsingin yliopiston täydennyskoulutuskeskuksessa ratkaisukeskeisen valmentajan tutkinnon. Hänellä on myös tiedottajan tutkinto (Stil-PT). Aarnikoivu on kirjoittanut useita yrityskirjoja sekä kouluttanut ja konsultoinut sadoissa työyhteisöissä. Aarnikoivu osaamisalueet yritysvalmentajana ja konsulttina ovat esimiestyö, työelämätaidot sekä asiakaspalvelu. Aarnikoivu on valittu TOP50-puhujien joukkoon Speakersforumissa sekä Tampereen kauppakamarin vuoden puhujaksi. Aarnikoivu on ollut perustamassa päijäthämäläistä cheerleadingseura LCS Panthers ry:tä ja toimii sen puheenjohtajana. Seura on valittu vuoden 2017 urheiluseuraksi Päijät-Hämeessä. Urheiluseuratoimintaa varten Aarnikoivu on opiskellut psyykkistä valmennusta. Aarnikoivu on toiminut myös taloushallinnon, palvelutuotannon sekä henkilöstöhallinnon johtotehtävissä. ==Kirjat== *Onnistu asiakaspalvelussa (WSOY 2005) *Esimiehenä arjessa (WSOY 2008) *Aidosti hyödyllinen kehityskeskustelu ( Helsingin seudun kauppakamari 2010) *Työelämätaidot - menesty ja voi hyvin (WSOY 2010) *Keskity olennaiseen esimies (Talentum 2013) Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Gwyndaf Evans

Gwyndaf Evans (s. 4. kesäkuuta 1959 Waleshttp://www.ewrc- results.com/profile.php?p=93 EWRC. Viitattu 11.9.2014.) on walesilainen entinen ralliautoilija. Evans voitti Britannian mestaruussarjan vuonna 1996, ja sijoittui toiseksi vuosina 1995, 1998, 1999 ja 2010. Rallin MM-sarjassa hänen paras sijoituksensa on kuudes sija RAC-rallissa 1995. Lisäksi hän on ajanut yhdet EK-pohjat samassa rallissa kahta vuotta aiemmin. Uransa jälkeen Evans on johtanut sukunsa omistamaa Ford-autokauppaa kotikaupungissaan Dolgellaussa. Yritys myös tukee hänen poikansa Elfyn Evansin ralliuraa, ja oli osatekijänä hänen sopimuksessaan Fordin tehdastallin kanssa kaudelle 2014. Myös isä-Evans on ajanut yhden MM-osakilpailun tallin riveissä, osallistuen Ford Escort WRC:llä vuoden 1996 Indonesian ralliin. ==Lähteet== Luokka:Brittiläiset ralliautoilijat Luokka:Vuonna 1959 syntyneet Luokka:Elävät henkilöt
I Could Be the One

I Could Be the One on ruotsalaisen DJ Aviciin ja alankomaalaislaulaja Nicky Romeron kappale (tyylitelty muotoon Avicii vs. Nicky Romero), joka sisältää myös kreditoimattomia sanoja ruotsalaislaulaja Noonie Baolta. Kappale julkaistiin sekä Ruotsissa että Isossa-Britanniassa digitaalisesti ladattavana 31. joulukuuta 2012, joista jälkimmäisessä se pääsi listan kärkeen. Ennen virallista julkaisuaan kappale vuosi nettiin useilla eri nimillä, joihin luokittuu esimerkiksi "Stranger" (esikatseluversio, joka käyttää radiotunnisteita Aviciin "LEVELS"-podcastin sekä Nicky Romeron "Protocol Radio"-podcastin tavoin). ==Lähteet== Luokka:Vuoden 2012 kappaleet Luokka:Aviciin kappaleet
Bollebygdin kirkko

Bollebygdin kirkko () on kirkkorakennus, joka sijaitsee Bollebygdin kunnassa Ruotsissa. Paikalla on aikaisemmin sijainnut puukirkko, joka korvattiin keskiaikaisella kirkolla. Väkiluvun kasvettua keskiaikainen kirkko jäi pieneksi ja sillä oli suuri remontin tarve, joten päätettiin rakentaa uusi kirkko. Rakennustyöt aloitettiin syksyllä 1843 ja vuotta myöhemmin alkoi jumalanpalveluskäyttö, vaikkei kirkko ollut vielä valmis. Kirkko vihittiin käyttöön vuonna 1849. Aluksi kirkossa oli istumapaikat tuhannelle ihmiselle, nykyisin tilaa on 450 hengelle. Alttaritaulu on vuodelta 1704 ja saarnastuoli vuodelta 1702. Molemmat ovat Anders Ekebergin tekemiä ja ne on siirretty vanhasta kirkosta. Alttaritaulussa on kuvina Jeesuksen syntymä, Jeesus ristillä Golgatalla ja Jeesuksen ylösnousemus pääsiäisaamuna. Vanhin esine kirkossa on kastemalja, jonka oletetaan olevan tehty ennen 1200-luvun puoliväliä. Kirkossa on kahdet urut: 21-äänikertaiset on rakennettu 1936 ja neliäänikertaiset 1977. ==Lähteet== * Bollebygds församling: Bollebygds kyrka ==Aiheesta muualla== * Bebyggelseregistret Luokka:Bollebygdin kunta Luokka:Ruotsin kivikirkot Luokka:Länsi-Götanmaan läänin kirkot Luokka:Kirkot Göteborgin hiippakunnassa
Tyynenmeren taistelut (ensimmäinen maailmansota)

Tyynenmeren taistelut on ensimmäisen maailmansodan taisteluita, joita käytiin Tyynellämerellä ja Aasiassa. Saksan siirtokunnat olivat huonosti varustautuneet sotaan ja laivastokin vetäytyi pian Saksaan. Ympärysvallat valloittivat siirtokunnat jo ensimmäisenä sotavuonna, eikä maaliskuun 1915 jälkeen suurempia sotatoimia enää käyty. Sodan ensimmäisiä yhteenottoja oli Saksan Samoan miehitys, jossa 1 000 uusiseelantilaista sotilasta miehitti Samoan ilman vastarintaa. Elokuussa keisarillisen Japanin laivasto aloitti Tsingtaon piirityksen. Tsingtao oli merkittävä Saksan laivastotukikohta Kiinassa, jota suojasi 3 650 sotilasta. Syyskuussa australialaiset valloittivat Saksan Uuden-Guinean ja japanilaiset miehittivät Mariaanit, Karoliinit ja Marshallinsaaret. Lokakuussa Japani aloitti hyökkäyksen Tsingtaoa vastaan, joka antautui marraskuun alussa. Saksan Itä-Aasian laivue päätettiin siirtää takaisin Saksaan heti Tsingtaon piirityksen alettua. Amiraali Maximilian von Spee kokosi laivueen Paganin edustalle ja suuntasi Etelä-Amerikan kautta Eurooppaan. Risteilijä SMS Emden siirrettiin Intian valtamerelle häiritsemään kauppalaivoja, ja menestyi siinä marraskuuhun 1914 saakka, jolloin Emden upposi Kookossaarten taistelussa. Von Spee voitti brittiläisen laivasto-osaston Chilen rannikolla Coronelin taistelussa, mutta hävisi Falklandsaarten taistelun kuukautta myöhemmin joulukuussa 1914. Ainoastaan yksi risteilijä selvisi Saksaan. ==Lähteet== Luokka:Ensimmäisen maailmansodan meritaistelut Luokka:Tyynenmeren historia
Dalarön kirkko

Dalarön kirkko () on kirkkorakennus Haningen kunnassa Ruotsissa. Kirkon rakentaminen on ajoitettu vuosien 1649 ja 1652 välille.Dalarö-Ornö-Utö församling: Dalarö kyrka Viitattu 11.9.2014. 1780-luvulle asti rakennus oli suorakulmainen harjakattoinen hirsirakennus, jossa oli sakaristo pohjoisosassa. Kirkkoa korjattiin vuosina 1786-1787, jolloin seiniä korotettiin ja ne päällystettiin laudalla, katon muoto uusittiin sekä tehtiin muutoksia sisätiloissa. Seurakunta sai lahjoituksen 1780-luvulla uutta kirkkoa varten. Lahjoittaja Carl Christian Gyldenerin kuoleman jälkeen tehtiin päätös, että uuden kirkon sijasta tehdään perusteellinen remontti, joka sitten antoi rakennukselle sen muodon ja ulkonäön, joka sillä nykyisinkin on. Viimeisimmässä, vuonna 1936 tehdyssä restauroinnissa arkkitehti Einar Lundbergin ajatuksena oli vahvistaa 1780-luvun luonnetta rakennuksessa. ==Lähteet== ==Aiheesta muualla== * Bebyggelseregistret Luokka:Haningen kunta Luokka:Tukholman läänin kirkot Luokka:Ruotsin puukirkot Luokka:Kirkot Tukholman hiippakunnassa
Lentopallon miesten maailmanmestaruuskilpailut 2006

Lentopallon miesten maailmanmestaruuskilpailut 2006 pelattiin Japanissa 17. marraskuuta – 3. joulukuuta 2006. Maailmanmestaruuden voitti Brasilia. == Mitaliottelut == Välierät 1\. erä 2. erä 3. erä 4. erä 5. erä yhteensä 2\. joulukuuta 3–1 ja Montenegro 25–19 15–25 25–22 25–12 – 90–78 2\. joulukuuta 3–1 25–20 26–28 25–23 25–23 – 101–94 Pronssiottelu 1\. erä 2. erä 3. erä 4. erä 5. erä yhteensä 3\. joulukuuta 3–1 ja Montenegro 22–25 25–23 25–23 25–23 – 97–94 Loppuottelu 1\. erä 2. erä 3. erä 4. erä 5. erä yhteensä 3\. joulukuuta 3–0 25–12 25–22 25–17 – – 75–51 ==Lopulliset sijoitukset== Sija Joukkue 1\. Brasilia 2\. Puola 3\. Bulgaria 4\. ja Montenegro 5\. 6\. Ranska 7\. 8\. 9\. 10\. 11\. 12\. 13\. 13\. 15\. 15\. 17\. 17\. 17\. 17\. 21\. 21\. 21\. 21\. == Lähteet == * http://www.todor66.com/volleyball/World/Men_2006.html Miesten maailmanmestaruuskilpailut 2006 Miesten maailmanmestaruuskilpailut 2006 Miesten maailmanmestaruuskilpailut 2006 Luokka:Tokion urheilu
Erik Isomaa

Karl Erik Isomaa (9. syyskuuta 1913 Uudenkaarlepyyn maalaiskunta - 4. helmikuuta 1994 Helsinki) oli sähköliesiä valmistaneen Oy Slev Ab:n perustaja ja toimitusjohtaja, joka sai teollisuusneuvoksen arvon. Sivut 343-344. == Elämäkerta == Isomaan vanhemmat olivat konepajatyöläinen Immanuel Isomaa ja Ida Nikonen. Kolmetoistalapsinen perhe muutti 1918 Pietarsaareen. Isän kuoltua 1923 Isomaa joutui jättämään koulun kesken. Hän meni töihin Junnilan sähköasennusliikkeeseen 13-vuotiaana, missä tutustui myös sähkökojeiden ja laitteiden valmistukseen. Strengbergin tupakkatehtaassa työskennellessään hän hankki kirjekurssien avulla lisätietoja tekniikasta ja toimi vapaa-aikanaan radioasemalla lähestystekniikan hoitajana. 1935 Isomaa lähti opiskelemaan Helsinkiin, mutta päätyi työskentelemään Fenno-Radion palvelukseen. Syksyllä 1939 hän perusti Sven Nylundin kanssa yrityksen Sähkö-Lämpö-Elektro-Värme, jonka nimi lyheni pian muotoon Slev. Yritys valmisti ensin teollisia silitysrautoja ja sähkölämmitteisiä kamiinoita, sodan jälkeen erityisesti keittolevyjä ja myöhemmin myös leivänpaahtimia. Oman tehdasrakennuksen Slev sain Pitäjänmäelle 1947 ja 1958 Espoon Kauklahteen. Yrityksen päätuotteeksi tulivat sähköliedet, vaikka se valmisti myös muun muassa liesituulettimia ja sähkökiukaita. Slevin Kuningasliesi oli Suomen myydyin liesimalli 1950-luvun lopussa. Yrityksensä Isomaa myi 1960-luvun lopussa Electroluxille. Se myi kuitenkin Slevin pian edelleen Strömbergille, joka lopetti Kauklahden tehtaan tuotannon. Teollisuusneuvoksen arvon Isomaa sai 1968. Hänen puolisonsa Ilona Maattola (s. 1909) työskenteli itsekin Slevin konttorissa ja heidän poikansa Risto Isomaa (s. 1941) ehti toimia Slevin myyntijohtajana lyhyen aikaa ennen yrityksen myyntiä. ==Lähteet== ==Aiheesta muualla== * Arjen historiaa: Isomaa esittelee sähköliettä (Viitattu 11.9.2014) * Isomaan patentti US3400248 A "Electric steam bath stove" (englanniksi, julkaistu 3.9.1968) (Viitattu 11.9.2014) * Isomaa, Erik 1960. Slev 1940-1960. Espoo: Slev. 32 s. Luokka:Suomalaiset elinkeinoelämän vaikuttajat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1913 syntyneet Luokka:Vuonna 1994 kuolleet
Límnos (kunta)

Límnos ( eli Δήμος Λήμνου, Dímos Límnou) on Kreikan kunta, joka sijaitsee Límnoksen alueyksikössä Pohjois-Egean saarten alueella. Kunnan pinta-ala on 476 neliökilometriä ja väkiluku 16 992 (vuonna 2011). Kunnan kuntakeskus on Mýrina. Límnoksen kunta käsittää koko Límnoksen saaren. Sen lisäksi kuntaan kuuluvat seuraavat pienemmät saaret: Alogonísi, Delfíni, Karkálas, Kastriá, Kómpi, Koukonísi, Sergítsi ja Tigáni (Límnos). Límnoksen kunta syntyi, kun Atsikí, Moúdros, Mýrina ja Néa Koútali yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Límnoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Atsikí Ágios Dimítrios Ágios Dimítrios 812 Atsikí Atsikí 848 Propoúli 52 Dáfni Dáfni 158 Karpási Karpási 181 Katálakko Katálakko 46 Sergítsi (saari) 0 Sardés Sardés 215 Város Aeroliménas 34 Város 189 Yhteensä: 2 535 Moúdros Fisíni Agía Sofía 50 Fisíni 57 Kalliópi Kalliópi 207 Kamínia Kamínia 234 Voroskópos 9 Kontopoúli Ágios Aléxandros 0 Ágios Theódoros 11 Kontopoúli 623 Lýchna Anemóessa 210 Lýchna 110 Moúdros Koukonísi (saari) 0 Moúdros 974 Panagía Kortisónas 2 Panagía 381 Pláka Pláka 310 Repanídi Kótsinas 6 Repanídi 260 Romanó Romanó 302 Roussopoúli Roussopoúli 94 Skandáli Skandáli 85 Yhteensä: 3 925 Mýrina Káspakas Ágios Ioánnis 130 Gáli 104 Káspakas 525 Limenária 33 Kornós Kornós 242 Psýlloi 25 Mýrina Mýrina 5 711 Platý Ágioi Anárgyroi 64 Paralía Platéos 107 Plagísos Mólos 11 Platý 603 Thános Paralía Thánous 3 Thános 448 Yhteensä: 8 006 Néa Koútali Agkaryónes Agkaryónes 116 Kallithéa Kallithéa 182 Kontiás Kontiás 572 Livadochóri Livadochóri 237 Polióchni 136 Néa Koútali Néa Koútali 442 Pedinó Alogonísi (saari) 0 Néo Pedinó 161 Pedinó 14 Vounária 93 Portianó Portianó 314 Tsimándria Kastriá (saari) 0 Kómpi (saari) 0 Tsimándria 259 Yhteensä: 2 526 Yhteensä: 16 992 == Lähteet == == Aiheesta muualla == * Δήμος Λήμνου. Límnoksen kunnan verkkosivut. *
Ivailo Mladenov

Ivailo Petkov Mladenov (; s. 6. lokakuuta 1973 Vratsa) on uransa jo päättänyt bulgarialainen pituushyppääjä. Mladenov tunnetaan parhaiten siitä, että hän voitti kultaa vuoden 1994 EM-kisoissa Helsingissä. Voittotulos tuossa kilpailussa oli 809. Mladenov osallistui urallaan yksiin kesäolympialaisiin ja kolmiin MM-kisoihin, joissa paras sija tuli vuoden 1993 MM-kisoista Stuttgartista. Mladenovin ennätys on vuonna 1995 Sevillassa hypätty 833. == Lähteet == * Luokka:Bulgarialaiset pituushyppääjät Luokka:Vuonna 1973 syntyneet Luokka:Elävät henkilöt
Helmi Hollström

Helmi Marleena Hollström (s. 31. joulukuuta 2001) on juontaja ja laulaja. Hän juonsi Pikku Kakkosta. Hän on esiintynyt myös televisio-ohjelmissa Talent Suomi ja The Voice Kids. == Ura == Hollström on esiintynyt Tampereen Komediateatterin musikaalissa Annie ja Tampereen Työväen Teatterin musikaalissa Liz vuonna 2012 ja Les Misérables -musikaalissa Tampereen Teatterissa. Lisäksi hän esitti Trappin perheen nuorinta lasta Gretliä musikaalissa Sound of Music vuonna 2010. Hollström on ollut mukana oopperoissa Taikahuilu ja Hannu ja Kerttu. Syksyllä 2017 Hollström esiintyy Tampereen Työväen Teatterin musikaalissa "Viulunsoittaja Katolla". Hän on myös esiintynyt Talent Suomi -ohjelmassa yhdessä Iina Virtasen kanssa. He muodostavat Duo Helmiinan. Hollström on voittanut Tangojuniori-kilpailun vuonna 2014. Hollström kilpaili The Voice Kids -musiikkiohjelmassa vuonna 2014 Diandran joukkueessa. Hän pääsi ohjelmassa 20 parhaan joukkoon. Hän on ollut kilpailemassa Valko-Venäjällä Slaavilainen basaari -nimisessä lastenlaulukilpailussa, joka on eräs Euroopan suurimpia lastenlaulukilpailuja. Hän on esiintynyt TV2:lla viihdeohjelmassa Kadonnut: joulupukki. == Tausta == Hollström kävi peruskoulun Tampereen yliopiston normaalikoulussa ja syksyllä 2017 hän siirtyy Tampereen Yhteiskoulun Lukioon. Hänen perheeseensä kuuluvat vanhemmat, isoveli, isosisko sekä koira Uuno. Hollström käy laulutunneilla Tampereella ja on soittanut myös pianoa. == Lähteet == == Aiheesta muualla == *Helmi Hollström Instagramissa Luokka:Suomalaiset televisiojuontajat Luokka:Suomalaiset laulajat Luokka:Vuonna 2001 syntyneet Luokka:Elävät henkilöt
Sýros-Ermoúpoli

Sýros-Ermoúpoli ( eli Δήμος Σύρου-Ερμούπολης, Dímos Sýrou-Ermoúpolis) on Kreikan kunta, joka sijaitsee Sýroksen alueyksikössä Etelä-Egean saarten alueella. Kunnan pinta-ala on 83,6 neliökilometriä ja väkiluku 21 507 (vuonna 2011). Kunnan kuntakeskus on Ermoúpoli. Sýros-Ermoúpolin kunta käsittää koko Sýroksen saaren. Sen lisäksi kuntaan kuuluvat seuraavat pienemmät saaret: Áspro, Didými, Foúis, Glaronísi, Gyáros, Náta, Psathonísi, Schinonísi, itärannikon Strongyló, lounaisrannikon Strongyló ja Varvaroúsa. Sýros- Ermoúpolin kunta syntyi, kun Áno Sýros, Ermoúpoli ja Poseidonía yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Sýros-Ermoúpolin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Áno Sýros Áno Sýros Ágios Dimítrios 56 Ái Michális 11 Alithiní 89 Áno Sýros 862 Chalandrianí 3 Episkopeío 500 Foinikiá 10 Gyáros (saari) 0 Kíni 560 Mýttakas 26 Papoúri 4 Platý Vouní 10 Varvaroúsa (saari) 2 Chroúsa Chroúsa 269 Galissás Danakós 78 Galissás 437 Págos Agrós 89 Mesariá 279 Págos 363 Parakopí 229 Yhteensä: 3 877 Ermoúpoli Ermoúpoli Didými (saari) 0 Ermoúpoli 11 407 Strongyló (saari) 0 Mánna Áno Mánna 433 Azólimnos 604 Mánna 958 Tálanta 335 Yhteensä: 13 737 Poseidonía Foínikas Foínikas 716 Víssa 222 Poseidonía Ádeiata 93 Mégas Gialós 75 Poseidonía 760 Schinonísi (saari) 0 Strongyló (saari) 0 Vári Áspro (saari) 0 Azólimnos 123 Mégas Gialós 320 Náta (saari) 0 Vári 1 584 Yhteensä: 3 893 Yhteensä: 21 507 == Lähteet == == Aiheesta muualla == * Δήμος Σύρου- Ερμούπολης. Sýros-Ermoúpolin kunnan verkkosivut. *
UKUSA-sopimus

UKUSA-sopimus (engl. United Kingdom – United States of America Agreement tai UKUSA Agreement)Tunnetaan myös nimellä Quadripartite Agreement tai Quadripartite Pact () on Yhdistyneen kuningaskunnan, Yhdysvaltojen, Kanadan, Australian ja Uuden-Seelannin välinen sopimus, jonka tarkoituksena on signaalitiedustelua koskeva yhteistyö. Tiedusteluoperaatioiden liittoutuma tunnetaan puhekielisellä nimellä Five Eyes. Salaisiksi luokitelluissa asiakirjoissa käytetään lyhennystä FVEY. Yksittäisten maiden lyhenteet ovat GBR, USA, CAN, AUS ja NZL. ==Historia== Vuonna 1941 tehtyyn Atlantin julistukseen liittyvään epäviralliseen sopimukseen pohjautuva salainen valtiosopimus uusittiin vuonna 1943 BRUSA-sopimuksella, joka solmittiin virallisesti 5. maaliskuuta 1946 Yhdistyneen kuningaskunnan ja Yhdysvaltojen välillä. Seuraavina vuosina siihen liittyivät Kanada, Australia ja Uusi- Seelanti. UKUSA-yhteisöön liittyi myös "kolmannen tason" maita, kuten Länsi- Saksa, Filippiinit ja useita Pohjoismaita. Suuri osa tiedon jakamisesta tapahtuu Stoneghost-koodinimellä tunnetun verkoston kautta. Verkoston on väitetty sisältävän "joitakin läntisen maailman tarkimmin vartioiduista salaisuuksista". Tiedon jakamista koskevien sääntöjen lisäksi sopimuksessa virallistettiin ja vahvistettiin Britannian ja Yhdysvaltojen välinen "erityissuhde". Koska sopimus oli luokiteltu salaiseksi valtiosopimukseksi, sen olemassaolo ei ollut Australian pääministerin tiedossa ennen vuotta 1973. Sen olemassaolo paljastettiin yleisölle vasta vuonna 2005. Britannia ja Yhdysvallat julkaisivat koko sopimuksen tekstin ensimmäisen kerran 25. kesäkuuta 2010. Pian julkaisun jälkeen Time-lehti tunnisti seitsensivuisen UKUSA-sopimuksen yhdeksi kylmän sodan tärkeimmistä asiakirjoista. Edward Snowdenin vuonna 2013 vuotamien asiakirjojen pohjalta tehdyt paljastukset ovat osoittaneet, että kylmän sodan aikaisten ensimmäisen maailman liittolaisten välinen tiedonjako on ripeästi siirtymässä internetin digitaaliseen maailmaan. == Turvallisuus- ja tiedustelupalveluita == Vaikka UKUSA-liittoutuma usein yhdistetään Echelon-järjestelmään, tiedustelun prosessointi on riippuvainen monesta tiedonlähteestä eikä jaettu tieto ole rajoitettu signaalitiedusteluun. Seuraava taulukko antaa yleiskuvan siihen osallistuvista palveluista ja niiden vastaavista vastuualueista Five Eyes -yhteisössä: Valtio Signaalitiedustelu Puolustustiedustelu Turvallisuustiedustelu Henkilötiedustelu Yhdysvallat National Security Agency (NSA) DIA FBI CIA Yhdistynyt kuningaskunta Government Communications Headquarters (GCHQ) DI MI5 MI6 Australia Australian Signals Directorate (ASD) DIO ASIO ASIS Kanada Communications Security Establishment Canada (CSEC) CDI CSIS CSIS Uusi-Seelanti Government Communications Security Bureau (GCSB) DDIS SIS SIS ==Katso myös== * Kollektiivinen älykkyys * Maailmanlaajuista joukkovalvontaa koskevat paljastukset (2013 alkaen) ==Lähteet== ==Aiheesta muualla== * UKUSA Agreement – The National Archives * UKUSA Agreement – National Security Agency Luokka:Vakoilu Luokka:2000-luvun kansainväliset sopimukset Luokka:Tiedustelupalvelut
Ermoúpoli

Ermoúpoli (; ) on Kreikan kaupunki sekä samanniminen Sýros-Ermoúpolin kunnan kunnallisyksikkö (Δημοτική Ενότητα Ερμουπόλεως, Dimotikí Enótita Ermoupóleos) ja entinen itsenäinen kunta. Se sijaitsee Sýroksen saaren itärannikolla Sýroksen alueyksikössä Etelä-Egean saarten alueella. Koko kunnallisyksikön väkiluku on 13 737 ja varsinaisen Ermoúpolin kaupungin väkiluku 11 407 (vuonna 2011). Ermoúpoli on Sỳroksen pääkaupunki ja -satama, Sýros-Ermoúpolin kunnan kuntakeskus sekä Etelä-Egean saarten pääkaupunki. Se on myös Kykladien saariryhmän perinteinen keskuskaupunki. == Historia ja nähtävyydet == Antiikin aikana nykyisen Ermoúpolin paikalla sijaitsi saaren poliksen eli kaupunkivaltion Syroksen kaupunkikeskus. Ermoúpolin kaupungin perustivat 1820-luvulla varhaisemman Áno Sýroksen laajennokseksi Kreikan vapaussodan aikana muualta paenneet kreikkalaiset, jotka kapinoivat osmanivaltaa vastaan. Kaupunki, jonka nimi on suomeksi ”Hermeen kaupunki” kreikkalaisen mytologian kauppiaiden suojelijan mukaan, kehittyi nopeasti merkittäväksi kauppa- ja merenkulkukaupungiksi, ja se oli myös juuri itsenäistyneen Kreikan valtion ensimmäisiä kulttuurisia keskuksia. Elefthérios Venizéloksen kerrotaan sanoneen, että ”Kreikka syntyi uudelleen Ermoúpolissa”. Kaupunkia on kutsuttu myös ”Pieneksi Milanoksi” ja ”Egeanmeren herttuattareksi”. Ermoúpoli oli koko Kreikan merkittävimpiä satamia aina Korintin kanavan rakentamiseen ja Pireuksen nousuun saakka. Muistona menneestä kaupungissa on suuri määrä uusklassista arkkitehtuuria edustavia rakennuksia, kuten kauppiaiden ja laivanvarustajien kartanoita. Merkittäviin uusklassisiin rakennuksiin kuuluu myös Sýros-Ermoúpolin kunnantalo. Kaupungin tärkeimpiä kirkkoja ovat Vapahtajan kirkastumisen katedraali, Pyhän Nikolaoksen kirkko, Neitsyt Marian kuolonuneen nukkumisen kirkko sekä Vapahtajan ylösnousemuksen kirkko. Katolinen Pyhän Yrjön katedraali on Áno Sýroksen puolella. Kaupungin nähtävyyksiin kuuluu myös muun muassa Sýroksen arkeologinen museo. Ermoúpolissa toimii yksi Egean yliopiston yksiköistä (osa luonnontieteellistä tiedekuntaa). Sýroksen lentoasema sijaitsee noin kaksi kilometriä kaupungista etelään. Ermoúpoli toimi lakkautetun Kykladien prefektuurin pääkaupunkina. Ermoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sýros-Ermoúpolin kunnaksi yhdessä Áno Sýroksen ja Poseidonían kanssa. == Kunnallisyksikön osat == Ermoúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ermoúpoli Didými (saari) 0 Ermoúpoli 11 407 Strongyló (saari) 0 Mánna Áno Mánna 433 Azólimnos 604 Mánna 958 Tálanta 335 Yhteensä: 13 737 == Lähteet == == Aiheesta muualla == *
Price

Price tarkoittaa ainakin seuraavia: ==Paikkoja== *Price, kunta Kanadan Quebecissa *Price, kaupunki Yhdysvaltojen Utahissa *Price, pikkukaupunki Yhdysvaltojen Wisconsinissa *Pricejoki, Yhdysvallat *Pricen piirikunta, Yhdysvaltojen Wisconsin *Pricen jäätikkö, Antarktis *Price Peak, vuori Antarktiksella *Price Island, saari Kanadassa *Mount Price, vuori Yhdysvalloissa *Mount Price, vuori Kanadassa *Price, pikkukaupunki Etelä- Australiassa ==Henkilöitä== * Adam Price (s. 1968), brittiläinen poliitikko * Alan Price (s. 1947), englantilainen laulaja, lauluntekijä, muusikko ja näyttelijä * Anthony Price (s. 1928), brittiläinen jännityskirjailija * Carey Price (s. 1987), kanadalainen jääkiekkoilija * David Price (s. 1955), englantilainen jalkapalloilija * David Price (s. 1985), yhdysvaltalainen baseballpelaaja * DeAnna Price (s. 1993), yhdysvaltalainen moukarinheittäjä * Dolours Price (1950–2013), irlantilainen tasavaltalainen * Gerwyn Price (s. 1985), walesilainen rugbyn- ja dartsinpelaaja * H. H. Price (1899–1984), brittiläinen filosofi * Harry Price (1881–1948), brittiläinen paranormaalien ilmiöiden tutkija * John Price (1920–1991), yhdysvaltalainen kilpapurjehtija * Karen Price (k. 1981), walesilainen henkirikoksen uhri * Katie Price (”Jordan”, s. 1978), brittiläinen glamourmalli, laulaja, televisioesiintyjä ja kirjailija * Lauren Price (s. 1994), walesilainen nyrkkeilijä ja maailmanmestari * Leontyne Price (s. 1927), yhdysvaltalainen oopperalaulaja * Lindsay Price (s. 1976), yhdysvaltalainen televisionäyttelijä * Lloyd Price (s. 1933), yhdysvaltalainen R&B; -muusikko * Nick Price (s. 1957), zimbabwelainen golfinpelaaja * Owen Price (s. 1986), englantilainen jalkapalloilija * Ray Price (1926–2013), yhdysvaltalainen countrymuusikko * Reynolds Price (1933–2011), yhdysvaltalainen kirjailija * Ronnie Price (s. 1983), yhdysvaltalainen koripalloilija * Sean Price (1972–2015), yhdysvaltalainen rap-artisti * Simeon Price (1882–1945), yhdysvaltalainen golfaaja * Sterling Price (1809–1967), etelävaltioiden kenraali Yhdysvaltain sisällissodassa * Steven Price (s. 1977), brittiläinen elokuvasäveltäjä * Stuart Price (s. 1977), brittiläinen elektronisen musiikin tuottaja ja lauluntekijä * Susan Price (s. 1955), englantilainen lasten- ja nuortenkirjailija * Thomas Price (s. 1933), yhdysvaltalainen soutaja ja olympiavoittaja * Toby Price (s. 1987), australialainen erämaa- ja endurokuljettaja * Tom Price (s. 1954), yhdysvaltalainen lääkäri ja poliitikko * Vincent Price (1911–1993), yhdysvaltalainen näyttelijä * Weston Price (1870–1948), yhdysvaltalainen hammaslääkäri === Kuvitteellisia henkilöitä === * Elijah Price, Herra Lasi, konna elokuvissa Unbreakable – särkymätön ja Glass . ==Rakennuksia== *Price Tower, tornitalo Yhdysvaltojen Oklahoman osavaltiossa *Édifice Price, pilvenpiirtäjä Kanadan Quebecissä
Komotiní

Komotiní () on Kreikan kaupunki ja samanniminen kunta (Δήμος Κομοτηνής, Dímos Komotinís), joka sijaitsee Rodópin alueyksikössä Itä-Makedonian ja Traakian alueella. Kaupunki on Itä-Makedonian ja Traakian pääkaupunki sekä Rodópin hallinnollinen keskus. Koko kunnan pinta-ala on 644,7 neliökilometriä ja väkiluku 66 919\. Varsinaisen Komotinín kaupungin väkiluku on 50 990 (vuonna 2011). Nykyinen Komotinín kunta muodostui, kun Komotiní, Aígeiros ja Néo Sidirochóri yhdistyivät vuoden 2011 alussa Kallikrates-suunnitelman mukaisesti. Komotinín kaupungissa toimii neljä Traakian Demokritos-yliopiston tiedekunnista (humanistinen, liikuntatieteellinen, oikeustieteellinen sekä talous- ja yhteiskuntatieteellinen tiedekunta). Kaupungin nähtävyyksiin kuuluu muun muassa Komotinín arkeologinen museo. == Kunnan osat == Vuoden 2011 kuntauudistuksesta lähtien Komotinín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aígeiros Aígeiros Agrotikó Orfanotrofeío 45 Aígeiros 924 Messoúni 238 Arogí Arogí 9 Fanári Fanári 490 Glyfáda Glyfáda 136 Kallísti Kallísti 122 Meléti Meléti 497 Mési Mési 183 Néa Kallísti Néa Kallísti 391 Paralía Mésis Paralía Mésis 6 Pórpi Pórpi 452 Yhteensä: 3 493 Komotiní Anthochóri Anthochóri 82 Gratiní Gratiní 365 Itéa Itéa 77 Kálchas Iámpoli 173 Kálchas 634 Megáli Áda 9 Mýtikas 5 Sarakiní 40 Tychiró 299 Karydiá Karydiá 357 Kikídi Kikídi 610 Komotiní Ífaistos 1 706 Komotiní 50 990 Méga Kranovoúni 149 Mesochóri 119 Mikró Kranovoúni 159 Paradimí 434 Scholí Astynomías 335 Yfantés 380 Kósmio Kósmio 922 Pándrosos Nymfaía 35 Pándrosos 115 Sýmvola 244 Sidirádes Sidirádes 199 Stylári Stylári (Stylário) 300 Thrylório Fýlakas 272 Rodítis 1 018 Thrylório 620 Yhteensä: 60 648 Néo Sidirochóri Ágioi Theódoroi Ágioi Theódoroi 491 Méga Doukáto Méga Doukáto 418 Néo Sidirochóri Adrianí 144 Kalamókastro 342 Mavrommáti 137 Mikró Doukáto 137 Néo Sidirochóri 567 Pagoúria Pagoúria 542 Yhteensä: 2 778 Yhteensä: 66 919 == Lähteet == == Aiheesta muualla == * Δήμος Κομοτηνής. Komotinín kunnan verkkosivut. *